પ્રેમ કોને કહેવાય- પ્રેમમાં શબ્દોનો પણ અવકાશ નથી, આંખ માં આંખ પરોવી બસ જોતા રહેવું, તને એ સમજાય જાય જે મારે કહેવું હોય જો એ પ્રેમ હોય તો મને પ્રેમ છે, તારો હાથ પકડી કલાકો બેસી રહેવું ને હાથમાં થતી ઉષ્માનો અહેસાસ જો પ્રેમ છે, તો મને પ્રેમ છે. કલાકો સુધી ચૂપ રહેવું ને તે છતાં સંવાદ સધાતો હોય જો એ પ્રેમ છે, તો મને પ્રેમ છે, તું ખભા પર માથું રાખી હવાની લહેરખી ખાતી હોય ને મને જરાય હલવું ન ગમે જો એમ પ્રેમ છે, તો મને પ્રેમ છે. જો તારા દૂર જવાથી ખાલીપો સર્જાય, મન બેચેન થાય જો એ પ્રેમ છે, તો મને પ્રેમ છે. તારા આલિંગનમાંથી છૂટવાનું મન ન થાય, તને ફરી પાછી જકડી લેવાનું મન થાય, જો એમ પ્રેમ છે તો મને પ્રેમ છે. તારા એક ચુંબનથી જો આખા શરીરમાં કંપન થઇ જાય જો એમ પ્રેમ છે, તો મને પ્રેમ છે. ક્યારેક થતી દલીલોના અંતે જયારે કૉપ્રોમોઈઝ કરી, ફરી સોરી કહેવાનું મન થાય જો એ પ્રેમ છે, તો મને પ્રેમ છે. તારી એક ખુશી માટે કઈ પણ કરી છૂટવાનું મન થાય જો એમ પ્રેમ છે, તો મને પ્રેમ છે. તારા વાળના સ્પર્શથી થતી મીઠી ખંજવાળ ગમતી હોય જો એમ પ્રેમ છે, તો મને પ્રેમ છે. જો એક બીજાનો સાથ હર-હંમેશ ઘમતો રહે, જો એમ પ્રેમ નથી તો બીજું શું છે. Dear, ઘણી એવી વાતો હશે જે મને ગમે છે, અને ઘણી એવી વાતો પણ હશે જે મને નહીં પણ ગમતી હોય, પણ તે છતાંયે તું મને જેવી છો એવી ગમે છે, મારી દ્રષ્ટિએ આજ પ્રેમ છે.